# Referat Duckrace app indledende møde

Dato: 20. August 2021

Deltagere: Niels Böye-Nielsen (Aarhus Duckrace), Mathias Bramstorp (elev ATS), Kenneth Andersen (underviser ATS), Kenneth Løvgren (underviser ATS), Keld Skovsgård Jakobsen (udd. Chef ATS), Morten Møller Jensen (udd. Leder ATS), referent Karsten Reitan Sørensen (skolepraktik instruktør ATS)

Sted: AARHUS TECH lærerforberedelse

## Indledning/introduktion fra Niels

Projektet drejer sig om et væddeløb med små gule badeænder. Hver enkel and er nummereret og folk udefra kan købe en and. A la en lodseddel. Antallet er på nuværende tidspunkt 5000 og det er sat til at løbe af stablen på strækningen Vester Allé – Immervad. Foreløbig tidshorisont er maj 2022 i en af højtidelighederne.

Deadline sat til 1-5-2022

Projektet sker i samarbejde med og overskuddet går til foreningen Fonden Sølund, som har fokus på Udviklingshæmmede børn. Arrangementet er ledsaget af en lille folkefest som afholdes i Mølleparken.

I tillæg til salg af retten til deltagelse i væddeløbet skal der også være mulighed for sponsorering. Det indtænkes i arrangementet såvel som funktionalitet i appen. Nuværende er der god kontakt til Aarhus Stiftstidende og AGF, som også forventes at involveret i salget af ænder. Der indtænkes en prototype for appen som Niels kan bruge i at skaffe sponsorer.

Der er lidt tvivl om at man som undervisningsinstitution må deltage i den slags arrangementer. Der er også et generelt spørgsmål om at skolen ikke må lave konkurrenceforvridende arbejde. Morten Møller Jensen undersøger med LUU om det juridiske er på plads. LUU har repræsentanter for Dansk Industri og Dansk Metal, så en godkendelse herfra vil give grønt lys for lignende projekter.

Karsten er projektleder fra AARHUS TECH. Projektet rummer stor mulighed for læring blandt vores elever. Der er allerede udtaget 4 elever som sammen med Mathias starter på udviklingen af app.

Mathias har allerede lavet en prototype, men i forbindelse med de nye elever vil de komme til at lave projektet selv.

Til projektet udarbejdes en kravspecifikation, som samler krav, aftaler og interessenter for projektet.

Liste over funktionaliteter i appen

*Ikke fastlagt, ikke udelukkende*

* Køb af lodseddel i form af retten til at specifik nummereret and deltager
* Holde styr på kunder og deres købte ænder
* Sikker betaling
* Synlig sponsorer
* Projektet er app og webside til arrangementet
* Niels vil sætte stor pris på at få hjælp til det grafisk – at få etableret en grafisk profil
* Der er stadig et udestående med drone flyvning i forbindelse med arrangementet, tilladelser og vindpåvirkning på ænderne
* Der er et udestående med tilladelser generelt